**ສາທາລະນະ​ລັດ ປະຊາທິປະ​ໄຕ ປະຊາຊົນ​ລາວ**

**ສັນຕິພາບ ​ເອກະລາດ ປະຊາທິປະ​ໄຕ ​ເອກະ​ພາບ ວັດ​ທະ​ນະຖາ​ວອນ**

ກະຊວງ​ສາທາລະນະ​ສຸກ

ກົມ​ອາຫານ ​ແລະ ຢາ

**ຂໍ້​ມູນ ​ແລະ ຂັ້ນ​ຕອນສຳລັບ​ການ​ປະກອບ​ເອກະສານ​ ເພື່ອຂໍ​ຜະລິດ**

**ຜະລິດ​ຕະພັນ​ເຄມີ​ທີ່​ນຳ​ໃຊ້​ໃນ​ຄົວ​ເຮືອນ**

1. ຕ້ອງ​ມີ​ໂຮງງານ/ຫ້ອງຜະລິດທີ່ໄດ້ມາດຕະຖານຕັ້ງ​ຢູ່ ສປປ ລາວ ທີ່​ຖືກຕ້ອງ​ຕາມ​ກົດໝາຍ;
2. ຕ້ອງ​ມີ​ວິຊາ​ການ​ດ້ານ​ການ​ຜະລິດ ທີ່ຜ່ານການຝຶກອົບຮົມ ຫຼື ຈົບວິຊາສະເພາະດ້ານ​ເຄມີ/​ເພສັຊ ທີ່ມີປະສົບ​ການ
* ​​ການ​ປະກອບ​ເອກະສານ​ເພື່ອ​ຂໍ​ໃບ​ອະນຸຍາດ​ດ້ານ​ວິຊາ​ການ:
1. ໜັງສື​ສະ​ເໜີ​ຂໍ​ໃບ​ອະນຸຍາດ​ດ້ານ​ວິຊາ​ການ 1 ສະບັບ
2. ຊີວະ​ປະຫວັດ​ຫຍໍ້ (2 ໜ້າ) 1 ສະບັບ
3. ສໍາ​ເນົາ​ໃບ​ປະກາດ​ສະ​ນີຍະ​ບັດ ຫຼື ​ໃບ​ຢັ້ງຢືນການຝຶກອົບຮົມທີ່ກ່ຽວຂ້ອງ 1 ສະບັບ
4. ໃບ​ຢັ້ງຢືນ​ທີ່ຢູ່ 1 ສະບັບ
5. ໃບ​ຢັ້ງຢືນ​ສຸຂະພາບ 1 ສະບັບ
6. ​​ໃບ​ແຈ້ງ​ໂທດ 1 ສະບັບ
7. ຮູບ​ຖ່າຍ​ຂະໜາດ 3X4 (ບໍ່​ເກີນ 3 ເດືອນ) 3 ​ໃບ
8. ​ແຜນ​ວາດ​ທີ່​ຕັ້ງ​ຂອງ​ໂຮງງານ 1 ສະບັບ
9. ລາຍການ​ວັດຖຸ​ເຄມີ​ທີ່​ຈະ​ນໍາ​ໃຊ້/ຜະລິດ (Chemical List) 1 ສະບັບ
10. ຂໍ້​ມູນ​ຄວາມ​ປອດ​ໄພ​ຂອງລາຍການ​ເຄມີ​ທີ່​ຈະ​ນໍາ​ໃຊ້ ແລະ ຜະລິດ (Safety Data sheet) 1 ສະບັບ
11. ວິ​ທີ ​ແລະ ຂັ້ນ​ຕອນ​ການ​ຜະລິດ 1 ສະບັບ
12. ສຳ​ເນົາໃບ​ທະບຽນ​ຕ່າງໆ​ທີ່​ກ່ຽວຂ້ອງ 1 ສະບັບ

ໝາຍ​ເຫດ: - ຄ່າ​ທຳນຽມ 200,000 ກີບ/2ປີ;

* ບໍລິສັດ/​ໂຮງງານ ຕ້ອງ​ມາ​ຕໍ່​ໃບ​ອະນຸຍາດ​ດ້ານ​ວິຊາ​ການ​ກ່ອນຈະ​ໝົດ​ອາຍຸ 3 ​ເດືອນ​;
* ກໍລະນີ​ມີ​ການ​ປ່ຽນ​ແປງ​ວິຊາ​ການ​ຄົນ​ໃໝ່, ໂຮງງານ​ຕ້ອງ​ມາ​ແຈ້ງ​ກົມ​ອາຫານ ​ແລະ ຢາ ​ແລະ ປະກອບ​ເອກະສານຂໍ​ໃບ​ອະນຸຍາດ​ດ້ານ​ວິຊາ​ການ​ຄືນ​ໃໝ່ ພາຍ​ໃນ 3 ​ເດືອນ.
1. **ຂໍອະນຸຍາດ​ຜະລິດ​ທົດ​ລອງ**:
2. ໜັງສື​ສະ​ເໜີ​ຂໍອະນຸຍາດ​ຜະລິດ​ທົດ​ລອງ 1 ສະບັບ
3. ແຜນວາດທີ່ຕັ້ງຂອງໂຮງງານ 1 ສະບັບ
4. ​ສຳ​ເນົາໃບ​ອະນຸຍາດ​ດ້ານ​ວິຊາ​ການ 1 ສະບັບ
5. ສູດ​ຕຳລາ (Formulation) 1 ສະບັບ
6. ລາຍການ​ວັດຖຸ​ເຄມີ​ທີ່​ຈະ​ນໍາ​ໃຊ້/ຜະລິດ (Chemical List) 1 ສະບັບ
7. ຂໍ້​ມູນ​ຄວາມ​ປອດ​ໄພ​ຂອງລາຍການ​ເຄມີ​ທີ່​ຈະ​ນໍາ​ໃຊ້ ແລະ ຜະລິດ (Safety Data sheet) 1 ສະບັບ
8. ວິ​ທີ ​ແລະ ຂັ້ນ​ຕອນ​ການ​ຜະລິດ 1 ສະບັບ
9. ​ສຳ​ເນົາໃບ​ທະບຽນ​​ຕ່າງໆ​ທີ່​ກ່ຽວຂ້ອງ 1 ສະບັບ

ໝາຍເຫດ: - ໃບອະນຸຍາດຜະລິດທົດລອງ ແມ່ນອະນຸຍາດນຳໃຊ້ຜະລິດທົດລອງ ເພື່ອນຳເອົາເອົາຜະລິດຕະພັນໄປວິໄຈຄຸນນະພາບເທົ່ານັ້ນ;

* ໃບອະນຸຍາດຜະລິດທົດລອງມີອາຍຸນຳໃຊ້ 01 ປີ.
1. **ວິໄຈຜະລິດ​ຕະພັນ:**
2. ໜັງສື​ສະ​ເໜີ​ຂໍໃບນຳສົ່ງວິໄຈ 1 ສະບັບ
3. ​ໃບ​ອະນຸຍາດ​ຜະລິດ​ທົດ​ລອງ 1 ສະບັບ
4. ສຳ​ເນົາໃບ​ທະບຽນ​​ຕ່າງໆ​ທີ່​ກ່ຽວຂ້ອງ 1 ສະບັບ

ໝາຍ​ເຫດ: - ຄ່າ​ໃຊ້​ຈ່າຍ​ໃນ​ການ​ວິ​ໄຈ ​ແມ່ນ​ບໍລິສັດ/ໂຮງງານ​ເປັນ​ຜູ້​ຮັບ​ຜິດ​ຊອບ;

* ກໍລະນີຜົນວິໄຈບໍ່ຜ່ານເກນມາດຕະຖານ ແລະ ບໍລິສັດ/ໂຮງງານໄດ້ປັບສູດຜະລິດຕະພັນຄືນໃໝ່, ໂຮງງານຕ້ອງໄດ້ແຈ້ງສູດ​ຕຳລາ, ລາຍການ​ວັດຖຸ​ເຄມີ​ທີ່​ຈະ​ນໍາ​ໃຊ້/ຜະລິດ ແລະ ວິ​ທີ ​ແລະ ຂັ້ນ​ຕອນ​ການ​ຜະລິດຄືນໃໝ່ ໃນການປະກອບແບບຟອມ​ໃນຄັ້ງຕໍ່ໄປ.
1. **ການຂໍຂຶ້ນ​ທະບຽນ​ຜະລິດ​ຕະພັນ​ເຄມີ​ຄົວ​ເຮືອນ:**

ພາກທີ 1: ຂໍ້ມູນກ່ຽວກັບບໍລິສັດ/ໂຮງງານ:

1. ສຳ​ເນົາໃບ​ອະນຸຍາດ​ດ້ານ​ວິຊາ​ການ 1 ສະບັບ
2. ແຜນວາດທີ່ຕັ້ງຂອງໂຮງງານ 1 ສະບັບ
3. ສຳ​ເນົາໃບ​ທະບຽນ​​ຕ່າງໆ​ທີ່​ກ່ຽວຂ້ອງ 1 ສະບັບ

ພາກທີ 2: ຂໍ້ມູນກ່ຽວກັບຜະລິດຕະພັນ:

1. ສູດ​ຕຳລາ (Formulation) 1 ສະບັບ
2. ລາຍການ​ວັດຖຸ​ເຄມີ​ທີ່​ຈະ​ນໍາ​ໃຊ້/ຜະລິດ (Chemical List) 1 ສະບັບ
3. ວິ​ທີ ​ແລະ ຂັ້ນ​ຕອນ​ການ​ຜະລິດ 1 ສະບັບ
4. ສຳ​ເນົາໃບ​ຢັ້ງຢືນ​ການຈົດ​ແຈ້ງ ຫຼື ​ຂຶ້ນ​ທະບຽນ​ຈາກ​ປະ​ເທດ​ຜູ້​ຜະລິດ\* 1 ສະບັບ
5. ​ໃບ​ຢັ້ງຢືນ​ຜົນ​ວິ​ໄຈ (Certificate of Analysis) 1 ສະບັບ​
6. ສະຫຼາກ ​ແລະ ​ເຄື່ອງ​ຫຸ້ມ​ຫໍ່ (Labeling and Packaging) 1 ສະບັບ
7. ​ເລກ​ລະຫັດ​ການ​ຜະລິດ (Batch Coding System) 1 ສະບັບ
8. ຜະລິດ​ຕະພັນ​ຕົວຢ່າງ (Product Sample) 1 ຕົວຢ່າງ

\* ​ສຳລັບ​ບໍລິສັດ​ນຳ​ເຂົ້າ

ໝາຍ​ເຫດ: - ຄ່າ​ທຳນຽມ 200,000 ກີບ/ລາຍການ/2ປີ;

* ​ໃບ​ຢັ້ງຢືນ​ການ​ຂຶ້ນ​ທະບຽນ​ດັ່ງກ່າວ ​ແມ່ນ​ຢັ້ງຢືນ​ໃຫ້​ຕາມ​ຜົນ​ວິ​ໄຈ​ທີ່ຜ່ານ​ເກນ​ມາດຕະຖານຂອງ​ຜະລິດ​ຕະພັນທີ່​ນຳ​ໄປ​ວິ​ໄຈ ​ແລະ ຂໍ້​ມູນຂອງ​ຜະລິດ​ຕະພັນ​ທີ່​ບໍລິສັດ​ສະໜອງ​ໃຫ້​ເທົ່າ​ນັ້ນ;​
* ກໍລະນີໂຮງງານມີ​ການປັບປຸງ/ປ່ຽນ​ແປງ​ ​ແລະ ພັດທະນາສູດຕຳລາຂອງຜະລິດ​ຕະພັນ​ໃໝ່, ໂຮງງານຕ້ອງ​ໄດ້​ປະກອບ​ເອກະສານ​ເລີ່​ມຈາກ​ຂັ້ນ​ຕອນ​ທີ III ຄືນ​ໃໝ່​;
* ກໍລະນີໂຮງງານມີ​ການປັບປຸງ/ປ່ຽນ​ແປງສະຫຼາກ ​ແລະ ​ເຄື່ອງ​ຫຸ້ມ​ຫໍ່ຂອງຜະລິດ​ຕະພັນ, ໂຮງງານຕ້ອງ​ແຈ້ງ​ກົມອາຫານ ​ແລະ ຢາ ກ່ອນ​ທີ່​ຜະລິດ​ຕະພັນ​ຊຸດ​ໃໝ່ຈະຖືກ​ຜະລິດ ​ແລະ ​ວາງ​ຂາຍ​ 3 ​ເດືອນ.
* ທ່ານ​ສາມາດ​ດາວ​ໂຫຼ​ດ​ແບບ​ຟອມຕ່າງໆ​ໄດ້​ທີ່ Website: ​[www.fdd.gov.la](http://www.fdd.gov.la) 🡪 ​ແບບ​ຟອມຄຳ​ຮ້ອງ 🡪 ຢາ​ເສບ​ຕິດ, ​ເຄມີ ​ແລະ ​ເຄື່ອງ​ສຳອາງ 🡪 ເຄມີອັນຕະລາຍທີ່ນໍາໃຊ້ໃນຄົວເຮືອນ.;
* ສອບຖາມຂໍ້ມູນ (ພະແນກຄຸ້ມຄອງຢາເສບຕິດ, ເຄມີ ແລະ ເຄື່ອງສຳອາງ) : 021 255361 ແລະ 241001.